ዓብዱልራሕማን መብርሂኡ እንክቕጽል፤ "ሱዳን ሕጂ ቅልውላው ክጻወር ዝኽእል ዓቕሚ የብላን፤ እንድሕር ቅልውላው ክልዓል ክኢሉ ኸኣ ንጎረባብቲ ሃገራት ሱዳን ምጽላዉ ዘይተርፍ እዩ፡ ዋሕዚ ስደተኛታት ክህሉ ይኽእል እዩ" ይብል። ዓብዱራሕማን ሰይድ ኣቡሓሽም ብምስዓብ "ኣብቲ ኢትዮጵያን ኤርትራን ምስ ሱዳን ዝዳወባሉ ኸባቦታት ኸኣ እቲ ሕብረተሰብ ንሓድሕዱ ዝተሓናፈጸ እዩ፡ ከምኡ እውን ኣብ ሱዳን ብዙሓት ኢትዮጵያውያንን ሱዳናውያንን ስደተኛታት ስለዘለዉ ብሰብኣዊ ዓይኒ ክረአ እንከሎ ከቢድ ክኸውን ይኽእል እዩ።" "ብፖለቲካዊ ዓይኒ ክረአ እንከሎ ኸኣ፡ ኣብ ሱዳን ዝረአ ዝኾነ ዓይነት ጸጥታዊ ቅልውላው ናቱ ሳዕቤናት ናብ ቀርኒ ኣፍሪቃ ከልሕም ይኽእል እዩ። ብተወሳኺ፡ እቲ ከባቢ ንግበረ ሽበራውያን ዓዳሚ ክኸውን ተኽእሎ ኣሎ፤ ዕግርግር ኣብ ዝህልወሉ እዋን ድማ ንግብረሽበራውያን ጥጡሕ ባይታ እዩ ዝፈጥር" ይብል ዓብዱራሕማን ሰይድ ኣቡሓሽም። ዓብደላ ሓምዶክ መን እዩ?
